Борис Младенов-Young
С красавици не ще ме заблудите…

chitanka.info

С красавици не ще ме заблудите.

Не одобрявам днешните жени.

В тях всичко — от главата до петите

с бездушна мнима красота блести.

Сравнение не би могло да става

с оназ, която с чиста красота,

без грим в божествената си направа

сърцето ми младежко завладя.

Не само бе естествено красива,

тя имаше признат природен дар —

усмивка, с неподправен нежен чар,

същинска мила горска самодива,

и добротата в нейното сърце

изписана върху лика й бе!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.